Základná škola (Krosnianska 4, Košice)

Základná škola Krosnianska 4 je základná škola v Košiciach. Je jednou zo slovenských škôl, ktoré popri klasickom vyučovaní detí zo spádovej oblasti sa zameriavajú aj na vzdelávanie mimoriadne nadaných detí. Riaditeľkou školy je Ing. Danka Daneshjoová.

 História 
Škola privítala prvých žiakov 1. septembra 1983, ako štvrtá zo základných škôl na novom Sídlisku Dargovských hrdinov. Po nej tu vznikli ešte štyri základné školy. Spočiatku sa výraznejšie zameriavala hlavne na telesnú výchovu a šport. Po roku 1993 pribudla orientácia na angličtinu a nemčinu. V školskom roku 1997/1998 tu bola otvorená prvá trieda pre deti so všeobecným intelektovým nadaním v rámci projektu PhDr. Jolany Laznibatovej, CSc. V súčasnosti sú na škole špeciálne triedy, v ktorých sa vyučuje podľa programu APROGEN (alternatívny program edukácie nadaných). Škola vydávala školský časopis Krosniačik, v ktorom základ obsahu tvoria žiaci školy. Niektoré triedy vydávali aj vlastné triedne časopisy.

Škola bola alebo je zapojená do mnohých projektov ako napríklad:
Škola bez kriedy
Otvorená škola - šport
Infovek
Zdravá škola
E-test

 Ocenenia a úspechy 
 2013 – Cena mesta Košice - pri príležitosti 30. výročia vzniku školy
 2012/2013 – 2. miesto v rebríčku INEKO
 2013/2014, 2014/2015 – Najlepšia slovenská základná škola podľa hodnotenia inštitútu INEKO

 Externé odkazy 
 Oficiálna stránka školy

 Referencie 

Kategória:Základné školy na Slovensku
Krosnianska